

**Тауар биржасының монополияға қарсы органға есептерді ұсыну қағидаларын бекіту туралы**

Қазақстан Республикасының Бәсекелестікті қорғау және дамыту агенттігі Төрағасының 2021 жылғы 31 наурыздағы № 5 бұйрығы. Қазақстан Республикасының Әділет министрлігінде 2021 жылғы 31 наурызда № 22439 болып тіркелді.

      "Тауар биржалары туралы" Қазақстан Республикасы Заңының 4-3-бабының 3) тармақшасына және "Мемлекеттік статистика туралы" Қазақстан Республикасы Заңының 16-бабы 3-тармағының 2) тармақшасына сәйкес **БҰЙЫРАМЫН**:

      Ескерту. Кіріспе жаңа редакцияда - ҚР Бәсекелестікті қорғау және дамыту агенттігі Төрағасының 23.05.2022 № 14 (алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі) бұйрығымен.

      1. Қоса беріліп отырған Тауар биржасының монополияға қарсы органға есептерді ұсыну қағидалары бекітілсін.

      2. Қазақстан Республикасы Бәсекелестікті қорғау және дамыту агенттігінің Биржалық бақылау департаменті заңнамада белгіленген тәртіппен:

      1) осы бұйрықты Қазақстан Республикасының Әділет министрлігінде мемлекеттік тіркеуді;

      2) осы бұйрық ресми жарияланғаннан кейін оны Қазақстан Республикасы Бәсекелестікті қорғау және дамыту агенттігінің интернет-ресурсында орналастыруды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасы Бәсекелестікті қорғау және дамыту агенттігі төрағасының орынбасарына жүктелсін.

      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
|
*Төраға*
 |
*С. Жумангарин*
 |

|  |  |
| --- | --- |
|   | Қазақстан РеспубликасыныңБәсекелестікті қорғау жәнедамыту агенттігінің Төрағасы2021 жылғы 31 наурыздағы№ 5 |

 **Тауар биржасының монополияға қарсы органға есептерді ұсыну қағидалары 1-тарау. Жалпы ережелер**

      1. Осы Тауар биржасының монополияға қарсы органға есептерді ұсыну қағидалары (бұдан әрі – Қағидалар) "Тауар биржалары туралы" 2009 жылғы 4 мамырдағы Қазақстан Республикасы Заңының 4-3-бабының 3) тармақшасына сәйкес әзірленді және тауар биржасының монополияға қарсы органға есептерді ұсыну тәртібін айқындайды.

      2. Осы Қағидаларда пайдаланылатын негізгі ұғымдар:

      1) биржалық брокер (бұдан әрі – брокер) – өз қызметін тауар биржасында жүзеге асыратын және клиенттің тапсырмасы бойынша, оның есебінен және мүддесінде биржалық тауармен мәмілелер жасайтын кәсіпкерлік субъектісі;

      2) биржалық дилер (бұдан әрі – дилер) - тауар биржасында өз қызметін жүзеге асыратын және биржалық тауармен өз мүдделері үшін және өз есебінен мәмілелер жасайтын кәсіпкерлік субъектісі;

      3) биржалық мәмілелер – биржада айналымға жіберілген мүлік нысанасы болып табылатын және Қазақстан Республикасының тауар биржалары туралы заңнамасына және биржалық сауда ережелеріне сәйкес ол жүргізетін сауда-саттыққа қатысушылармен жасалатын мәмілелер;

      4) биржалық саудаға қатысушылар – тауар биржасында биржалық сауданың белгіленген қағидалары бойынша өзара іс-қимыл жасайтын клиенттер, брокерлер, дилерлер және маркет-мейкерлер;

      5) биржалық тауар – "Тауар биржалары туралы" Қазақстан Республикасының Заңында белгіленген шектеулерді ескере отырып, тауар биржасы биржалық саудаға жіберген стандартталған немесе стандартталмаған тауар;

      6) маркет-мейкер – баға белгілеулерді қою және мерзімді келісімшарттарды сатып алу және сату жөніндегі міндеттемелерді қабылдау арқылы биржалық нарықтың өтімділігін қалыптастыратын және қолдайтын заңды тұлға.

      Ескерту. 2-тармақ жаңа редакцияда - ҚР Бәсекелестікті қорғау және дамыту агенттігі Төрағасының 23.05.2022 № 14 (алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі) бұйрығымен.

      3. Алып тасталды - ҚР Бәсекелестікті қорғау және дамыту агенттігі Төрағасының 14.06.2023 № 5 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.

 **2-тарау. Тауар биржасының монополияға қарсы органға есептерді ұсыну тәртібі**

      4. Тауар биржасы ай сайын есепті кезеңнен кейінгі айдың 7 (жетінші) күнінен кешіктірмей электрондық пошта арқылы монополияға қарсы органға мынадай есептерді ұсынады:

      1) осы Қағидаларға 1-қосымшаға сәйкес нысан бойынша өткізілген биржалық сауда-саттықтар бойынша есеп;

      2) осы Қағидаларға 2-қосымшаға сәйкес нысан бойынша тауар биржасының аккредиттелген мүшелерінің өзекті тізбесі бойынша есеп.

      Ескерту. 4-тармақ жаңа редакцияда - ҚР Бәсекелестікті қорғау және дамыту агенттігі Төрағасының 14.06.2023 № 5 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.

      5. Тауар биржасы өз интернет-ресурсының арнайы бөлімінде осы Тәртіпке қосымшада белгіленген есептілік нысанына сәйкес тауар биржасының аккредиттелген мүшелерінің өзекті тізбесін, тізбе өзгерген күннен бастап 5 (бес) күнтізбелік күн ішінде орналастырады, бұл монополияға қарсы органның ресми хабарламасы болып табылады.

|  |  |
| --- | --- |
|   | Әкімшілік деректердіжинауға арналған нысан |
|   | Тауар биржасыныңмонополияға қарсы органғаесептерді ұсыну қағидаларына1-қосымша |

      Ескерту. Нысан жаңа редакцияда - ҚР Бәсекелестікті қорғау және дамыту агенттігі Төрағасының 23.05.2022 № 14 (алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі) бұйрығымен.

 **Өткізілген биржалық сауда-саттықтар бойынша есеп**

      Ұсынылады: монополияға қарсы органға.

      Әкімшілік деректер нысаны интернет-ресурста орналастырылған: https://www.gov.kz/memleket/entities/zk?lang=kk

 **Өткізілген биржалық сауда-саттықтар бойынша есеп Есепті кезең 20\_\_ жылғы \_\_ ай**

      Индекс: 1- (ӨБС)

      Мерзімділігі: ай сайын

      Ақпаратты ұсынатын тұлғалар тобы: тауар биржалары.

      Әкімшілік деректер нысанын ұсыну мерзімі: ай сайын, есепті кезеңнен кейінгі айдың 7 (жетінші) күнінен кешіктірмей.

|  |  |  |  |
| --- | --- | --- | --- |
|
Р/с № |
Тауар түрлері бойынша |
Биржалық мәміле |
Биржалық тауар |
|
Өткізу күні, уақыты |
Мәміле нөмірі |
Атауы |
Тауар саны |
Лоттың мөлшері |
Лоттың өлшем бірлігі |
Мәміле сомасы |
Лоттар саны |
|  |  |  |  |  |  |  |  |  |  |
|
Жасалған мәмілелердің жалпы көлемі, теңге |  |

      Кестенің жалғасы

|  |  |
| --- | --- |
|
Биржалық саудаға қатысушы |
Сауда-саттық режимі |
|
Сатып алушы |
Сатушы |
|
Сатып алушының және (немесе) дилердің атауы |
Брокердің атауы |
Маркет-мейкер атауы |
Сатушының және (немесе) дилердің атауы |
Брокердің атауы |
Маркет-мейкер атауы |
|  |  |  |  |  |  |
|  |

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

 (Басшының тегі, аты, әкесінің аты (қолы) (бар болған жағдайда)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(Ақпаратты жасауға жауапты адамның тегі, аты, (қолы) әкесінің аты, (бар болған жағдайда)

      Мөр орны (болған жағдайда) Жасалған күні "\_\_\_\_"\_\_\_\_\_\_\_\_\_\_20\_\_\_ жыл

|  |  |
| --- | --- |
|   | Өткізілген биржалықсауда-саттық бойынша есепнысанына қосымша |

 **Әкімшілік деректерді жинауға арналған нысанды толтыру бойынша түсіндірме Өткізілген биржалық сауда-саттықтар бойынша есеп (индекс – 1-(ӨБС), мерзімділігі: ай сайын)**

 **1-тарау. Жалпы ережелер**

      1. Осы әкімшілік деректерді жинауға арналған нысанды толтыру бойынша түсіндірме тауар биржаларының өткізілген биржалық сауда-саттықтар бойынша есебін жасауға және ұсынуға арналған.

      2. Нысанға бірінші басшы, ал ол болмаған жағдайда – оны алмастыратын адам қол қояды.

 **2-тарау. Нысанды толтыру бойынша түсіндірме**

      3. Нысанның 1-бағанында реттік нөмірі көрсетіледі;

      4. Нысанның 2-бағанында тауарлардың түрлері бойынша мәліметтер көрсетіледі;

      5. Нысанның 3-бағанында биржалық мәміленің уақыты мен нөмірі туралы мәліметтер көрсетіледі;

      6. Нысанның 4-бағанында тауардың атауы, саны, лоттың мөлшері, лоттың өлшем бірлігі, мәміле сомасы, лоттардың саны туралы мәліметтер көрсетіледі;

      7. Нысанның 5-бағанында биржалық сауда-саттыққа қатысушы туралы мәліметтер көрсетіледі: сатып алушы (сатып алушының және (немесе) дилердің атауы, брокердің атауы, маркет-мейкер атауы), сатушы (сатушының және (немесе) дилердің атауы), брокердің атауы, маркет-мейкер атауы);

      8. Нысанның 6-бағанында сауда-саттық режимі туралы мәліметтер көрсетіледі;

      9. "Жасалған мәмілелердің жалпы көлемі, теңге" деген жолда жасалған мәмілелердің жалпы көлемі туралы мәліметтер теңгемен көрсетіледі.

|  |  |
| --- | --- |
|   | Әкімшілік деректердіжинауға арналған нысанМонополияға қарсы органғатауар биржасының есептеріұсыну қағидаларына2 қосымша |

      Ескерту. Нысан жаңа редакцияда - ҚР Бәсекелестікті қорғау және дамыту агенттігі Төрағасының 23.05.2022 № 14 (алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі) бұйрығымен.

 **Тауар биржасының аккредиттелген мүшелерінің өзекті тізбесі бойынша есеп**

      Монополияға қарсы органға ұсынылады.

      Әкімшілік деректер нысаны интернет-ресурста орналастырылған:

      https://www.gov.kz/memleket/entities/zk?lang=kk

 **Тауар биржасының аккредиттелген мүшелерінің өзекті тізбесі бойынша есеп Есепті кезең 20 \_\_\_ жылғы \_\_\_ ай**

      Индекс: 2-(ӨТ).

      Мерзімділігі: ай сайын.

      Ақпаратты ұсынатын тұлғалар тобы: тауар биржалары.

      Әкімшілік деректер нысанын ұсыну мерзімі: тауар биржасының аккредиттелген мүшелерінің тізбесі өзгерген жағдайда, ай сайын есепті кезеңнен кейінгі айдың 7 (жетінші) күнінен кешіктірмей.

|  |  |  |  |  |
| --- | --- | --- | --- | --- |
|
р/с № |
Тауар биржасының аккредиттелген мүшелерінің атауы |
Тауар биржасының аккредиттелген мүшелері басшысының және қызметкерлерінің тегі, аты және әкесінің аты (егер ол жеке басты куәландыратын құжатта көрсетілсе) |
Тауар биржасының аккредиттелген мүшелерінің Байланыс ақпараты |
Тауар биржалары саласындағы жұмыс өтілі |
|  |  |  |  |  |

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 (Басшының тегі, аты, әкесінің аты (бар болған жағдайда) (қолы)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(Ақпаратты жасауға жауапты адамның тегі, (қолы) аты, әкесінің аты (бар болған жағдайда)

Мөр орны (болған жағдайда)

Жасалған күні "\_\_\_"\_\_\_\_\_\_\_\_20\_\_\_ жыл

|  |  |
| --- | --- |
|   | Әкімшілік деректердіжинауға арналған нысанғақосымша |

 **Әкімшілік деректерді жинауға арналған нысанды толтыру бойынша түсіндірме Тауар биржасының аккредиттелген мүшелерінің өзекті тізбесі бойынша есеп (индекс – 2-(ӨТ), мерзімділігі: ай сайын)**

 **1-тарау. Жалпы ережелер**

      1. Осы әкімшілік деректерді жинауға арналған нысанды толтыру бойынша түсіндірме тауар биржаларының аккредиттелген мүшелерінің өзекті тізбесі бойынша есепті жасауға және ұсынуға арналған.

      2. Нысанға бірінші басшы, ал ол болмаған жағдайда оның орнындағы адам қол қояды.

 **2-тарау. Нысанды толтыру бойынша түсіндірме**

      3. Нысанның 1-бағанында реттік нөмірі көрсетіледі;

      4. Нысанның 2-бағанында тауар биржасының аккредиттелген мүшелерінің атаулары көрсетіледі;

      5. Нысанның 3-бағанында тауар биржасының аккредиттелген мүшелері басшысының және қызметкерлерінің тегі, аты және әкесінің аты (егер ол жеке басын куәландыратын құжатта көрсетілсе) көрсетіледі;

      6. Нысанның 4-бағанында тауар биржасының аккредиттелген мүшелерінің байланыс ақпараты көрсетіледі;

      7. Нысанның 5-бағанында тауар биржалары саласындағы жұмыс өтілі туралы мәліметтер көрсетіледі.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК